CELEX: 52009PC0320
Language: mt
Date: 2009-06-25
Title: Proposta għal deċiżjoni tal-Kunsill dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim rivedut ta’ Cotonou

Avviż Legali Importanti

|

52009PC0320

Proposta għal deċiżjoni tal-Kunsill dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim rivedut ta’ Cotonou  /* KUMM/2009/0320 finali */  

	[pic] | KUMMISSJONI TAL-KOMUNITAJIET EWROPEJ |Brussel 25.6.2009KUMM(2009) 320 finaliProposta għalDEĊIŻJONI TAL-KUNSILLdwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim rivedut ta’ Cotonou  MEMORANDUM TA’ SPJEGAZZJONIFis-16 ta’ Marzu 2009 l-Unjoni Ewropea ddeċidiet li tibda konsultazzjonijiet mar-Repubblika tal-Ginea taħt l-Artikolu 96 tal-Ftehim rivedut ta’ Cotonou. Din id-deċiżjoni ttieħdet wara l-kolp ta' Stat militari tat-23 ta' Diċembru 2008 u t-teħid ta' poter minn ġunta militari li ffurmat Kumitat Nazzjonali għad-Demokrazija u l-Iżvilupp (CNDD) , taħt il-presidenza tal- Kaptan Moussa Dadis Camara , li pproklama lilu nnifsu President tar-Repubblika. Dan it-teħid ta' poter permezz tal-użu tal-forza kkostitwixxa ksur partikolarment serju u evidenti tal-elementi essenzjali msemmija fl-Artikolu 9 tal-Ftehim (rispett tal-prinċipji demokratiċi) u hu każ ta' urġenza speċjali skont l-Artikolu 96(2)(b). Għalhekk fid-19 ta' Marzu 2009 intbagħtet ittra lill-awtoritajiet tal-Ginea fejn kienu mistiedna għall-konsultazzjonijiet.Sadanittant, il-Komunità internazzjonali ffurmat Grupp Internazzjonali ta' Kuntatt għall-Ginea (ICG-G) , taħt il-presidenza konġunta tal-Unjoni Afrikana u l-ECOWAS, li fiha tipparteċipa l-Unjoni Ewropea, rappreżentata mill-Presidenza tal-Kummissjoni. Matul il-laqgħat ta' dan il-Grupp, li saru f'Conakry fis-16-17 ta' Frar u fis-16 ta' Marzu 2009, kien nnutat numru ta' progress, b'mod speċjali:-  it-tkomplija ta' ċensiment elettorali li kien beda qabel il-kolp ta' stat u li kien jibbenefika minn appoġġ importanti tal-Unjoni Ewropea.-  it-tneħħija tas-sospensjoni tal-attivitajiet politiċi u sindakali,-  il-formazzjoni ta' Coalition des Forces Vives , magħmul mill-partiti politiċi, is-sindakati u s-soċjetà ċivili tal-Ginea,-  l-adozzjoni minn din il-Koalizzjoni ta' pjan ta' direzzjoni għat-tranżizzjoni li tipprevedi elezzjonijiet leġiżlattivi fil-11 ta' Ottubru 2009 u żewġ rawnds ta' elezzjonijiet presidenzjai fit-13 u 27 ta' Diċembru 2009,-  l-adozzjoni mis-CNDD ta' dan il-pjan ta' direzzjoni.Il-laqgħa tal-ftuħ tal-konsultazzjonijiet saret fi Brussell fid-29 ta' April 2009. Hi ġabret il-parti Ewropea, rappreżentata mill-Presidenza tal-Kunsill u l-Kummissjoni, il-parti tal-Ginea rappreżentata minn membri tas-CNDD u tal-gvern ta' tranżizzjoni u l-parti tal-AKP, inkluż pajjiżi ħbieb tal-Ginea.Matul il-laqgħa msemmija hawn fuq, il-parteċipanti kienu infurmati dwar il-proposti magħmula mill-parti tal-Ginea għal tranżizzjoni lejn ir-ritorn għall-ordni kostituzzjonali u l-istabbiliment ta' gvern demokratiku elett permezz ta' elezzjonijiet leġiżlattivi u presidenzjali liberi u trasparenti. Fi ftit kliem, l-impenji kienu dwar dawn il-komponenti li ġejjin (li d-deskrizzjoni tagħhom tinsab fl-ittra annessa ma din id-deċiżjoni) :-  konferma tal-pjan ta' direzzjoni tat-tranżizzjoni ppreżentata mill-Coalition des Forces Vives ;-  stabbiliment ta' Kunsill nazzjonali ta' Tranżizzjoni-  Elezzjonijiet leġiżlattivi fil-11 ta' Ottubru 2009 u żewġ rawnds ta' elezzjonijiet presidenzjali fit-13 u 27 ta' Diċembru 2009 li għalihom il-President u l-membri tas-CNDD, kif ukoll il-Prim Ministru tal-Gvern ta' Tranżizzjoni mhux se jippreżentaw ruħhom, l-adozzjoni ta' sensiela ta' miżuri biex jigarantixxu elezzjonijiet liberi u trasparenti u l-preżentazzjoni ta' baġit dettaljat għal kull attività fil-Grupp Internazzjonali ta' Kuntatt għall-Ginea (ICG-G) ;-  L-adozzjoni ta' sensiela ta' miżuri biex jiżguraw ir-rispett tal-prinċipji tal- istat tad-dritt , tad- drittijiet tal-bniedem u tal- governanza tajba .Sabiex takkumpanja t-tranżizzjoni għar-ritorn lejn l-ordni kostituzzjonali u l-istabbiliment ta' gvern demokratiku, elett permezz ta' elezzjonijiet leġiżlattivi u presidenzjali liberi u trasparenti, l-Unjoni Ewropea ddeċidiet, taħt l-Artikolu 96(2)(C), tal-Ftehim ta' Cotonou, li twaqqaf miżuri xierqa dwar it-tkomplija progressiva tal-kooperazzjoni, sabiex tassisti t-tranżizzjoni (id-deskrizzjoni tinsab fl-ittra annessa).Fid-dawl ta’ dak li ntqal hawn fuq, u b’konformità mal-Artikoli 9 u 96 tal-Ftehim rivedut ta’ Cotonou, il-Kummissjoni qed tipproponi lill-Kunsill li jikkonkludi l-konsultazzjonijiet li saru mar-Repubblika tal-Ginea u li tadotta d-deċiżjoni mehmuża.Proposta għalDEĊIŻJONI TAL-KUNSILLdwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim rivedut ta’ CotonouIL-KUNSILL TAL-UNJONI EWROPEA,wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta' Sħubija AKP-KE ffirmat f'Cotonou fit-23 ta' Ġunju 2000[1] (minn hawn 'il quddiem imsejjaħ "il-Ftehim ta' Cotonou"), kif emendat mill-ftehim iffirmat fil-Lussemburgu fil-25 ta' Ġunju 2005[2] u b'mod speċjali l-Artikolu 96 tiegħu,Wara li kkunsidra l-Ftehim Intern dwar il-miżuri li għandhom jittieħdu u l-proċeduri li għandhom ikunu segwiti għall-applikazzjoni tal-Ftehim ta’ Sħubija tal-AKP-KE[3], u b'mod speċjali l-Artikolu 3 tiegħu,wara li kkunsidra l-proposta mill-Kummissjoni,Billi:(1) L-elementi essenzjali tal-Ftehim ta’ Cotonou, imsemmija fl-Artikolu 9 tiegħu kienu miksura;(2) Skont l-Artikolu 96 tal-Ftehim ta' Cotonou, fid-29 ta' April 2009 inbdew konsultazzjonijiet mal-pajjiżi tal-AKP u r-Repubblika tal-Ginea fejn ir-rappreżentanti tal-ġunta militari fil-poter u tal-gvern ta' tranżizzjoni ppreżentaw proposti u impenji sodisfaċenti. Minkejja żmien adizzjonali ta' xahar, ma kien innutat ebda element ġdid,IDDEĊIEDA KIF ĠEJ:Artikolu 1Il-konsultazzjonijiet li nbdew mar-Repubblika tal-Ginea skont l-Artikolu 96 tal-Ftehim ta’ Cotonou huma hawnhekk konklużi.Artikolu 2Il-miżuri stabbiliti fl-ittra li tinsab fl-Anness huma adottati bħala miżuri xierqa taħt l-Artikolu 96(2)(c) tal-Ftehim ta’ Cotonou.Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha.Il-validità tagħha hi ta’ erbgħa u għoxrin xahar li jibdew jingħaddu mid-data tal-adozzjoni mill-Kunsill. Hi ser terġa' tkun eżaminata b'mod regolari minn tal-anqas kull 6 xhur fuq il-bażi tal-missjonijiet ta' sorveljanza konġunta tal-Presidenza tal-Unjoni Ewropea u tal-KummissjoniArtikolu 4Din id-deċiżjoni għandha tiġi ppubblikata fil- Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentANNESSAbbozz ta’ ittraSur President tas-CNDD,Onorevoli Prim Ministru,L-Unjoni Ewropea tikkunsidra li l-kolp ta' Stat li seħħ fil-Ginea fit-23 ta' Diċembru 2008 jikkostitwixxi ksur serju tal-elementi essenzjali msemmija fl-Artikolu 9 tal-Ftehim ta' Cotonou. Barra minn hekk, l-Unjoni Ewropea, fid-dikjarazzjoni tal-Presidenza tagħha tal-31 ta' Diċembru 2008, ikkundanat dan il-kolp ta' stat, għaliex imur kontra l-prinċipji stess tad-demokrazija. Fl-istess okkażżjoni, l-Unjoni Ewropea kkonfermat il-volontà tagħha li takkumpanja t-tranżizzjoni li għadejja bħalissa fil-Ginea, lejn ritorn għall-ordni kostituzzjonali. Taħt l-Artikolu 96 tal-Ftehim ta' Cotonou, hi għalhekk impenjat ruħha fi djalogu politiku mal-poter attwali sabiex jiġu eżaminati s-sitwazzjoni u s-soluzzjonijiet possibbli. Dawn il-konsultazzjonijiet infetħu fi Brussell fid-29 ta' April 2009.Matul il-laqgħa ta' ftuħ ta' dawn il-konsultazzjonijiet il-partijiet iddiskutew l-organizzazzjoni ta' tranżizzjoni lejn stabbiliment mill-ġdid tal-ordni kostituzzjonali u l-istabbiliment ta' gvern demokratiku, elett permezz ta' elezzjonijiet liberi u trasparenti. Il-parti tal-Ginea ppreżentat ukoll memorandum li jinkludi l-istadji u l-isfidi tat-tranżizzjoni. L-Unjoni Ewropea ħadet nota tal-proposti magħmula mill-parti tal-Ginea matul dawn l-iskambji, b'mod speċjali :Pjan ta' direzzjoni ta' tranżizzjoniIl-parti tal-Ginea kkonfermat l-impenn tagħha dwar il-pjan ta' direzzjoni, propost mill- Coalition des Forces vives fis-17 ta' Marzu 2009 u adottat mill-komunikazzjoni Nru 50 tal-President tas-CNDD fit-28 ta' Marzu 2009, li l-istadji tiegħu isegwu din il-kronoloġija li ġejja :-  is-segwitu tar-reġistrazzjoni tal-votanti skont il-kodiċi elettorali,-  l-istabbiliment ta' Kunsill Nazzjonali ta' Tranżizzjoni,-  il-bidu tax-xogħlijiet dwar ir-reviżjoni tal-Liġi Fundamentali;-  Il-preparazzjoni u d-distribuzzjoni tal-karti elettorali,-  l-adozzjoni tal-emendi tal-Liġi Fundamentali,-  l-elezzjonijiet leġiżlattivi,-  l-elezzjonijiet presidenzjali,-  it-tkomplija tax-xogħlijiet tal-Kummissjoni ta' Inkjesta dwar l-avvenimenti traġiċi ta' Ġunju 2006 u ta' Jannar u Frar 2007.Kunsill Nazzjonali ta' Tranżizzjoni-  Il-parti tal-Ginea kkonfermat li l- Kunsill Nazzjonali ta' Tranżizzjoni (CNT), previst mill-pjan ta' direzzjoni u deċiż mid-Digriet Presidenzjali Nru 50 tas-CNDD, ser ikun stabbilit matul ix-xahar ta' Mejju 2009.-  L-Unjoni Ewropea ser tissorvelja li r-regoli dwar il-kompożizzjoni, il-mandat u l-attribuzzjonijiet tagħha jirriflettu approċċ inklusiv u kunsenswali.-  Il-parti tal-Ginea kkonfermat li l- Forum Nazzjonali , previst fil-memorandum, hu eżerċizzju indipendenti mill-istabbiliment tas-CNT, li mhux ser jaffettwa l-installazzjoni effettiva tiegħu.Reviżjoni tal-Liġi Fundamentali-  L-Unjoni Ewropea innutat l-intenzjonijiet tal-parti tal-Ginea li jistaqsu lis-CNT biex jipproċedu, qabel l-elezzjonijiet, għar-reviżjoni tal-Liġi Fundamentali, kif ukoll ta' ċerti liġijiet organiċi, b'mod speċjali l-Kodiċi elettorali.-  L-Unjoni Ewropea ser tibqa' attenta, li min-naħa, dan ix-xogħol jillimita ruħu għall-aspetti meħtieġa sabiex jippermetti l-progress tat-tranżizzjoni u l-organizzazzjoni tal-elezzjonijiet, min-naħa oħra, ma jaffettwax b'mod negattiv il-kalendarju tal-pjan ta' direzzjoni.Elezzjonijiet-  Il-parti tal-Ginea impenjat ruħha fuq il-kalendarju elettorali previst mill-pjan ta' direzzjoni, jiġifieri l-elezzjonijiet leġiżlattivi fil-11 ta' Ottubru 2009 u żewġ rawnds ta' elezzjonijiet presidenzjali fit-13 u s-27 ta' Diċembru 2009. L-Unjoni Ewropea ser tissorvelja l-konformità ma' dawn il-perjodi.-  Il-parti tal-Ginea kkonfermat l-impenn meħud mill- President tas-CNDD, li dan, il-membri ts-CNDD , u l- Prim Ministru tal-gvern ta' tranżizzjoni , mhux ser joħorġu għall-elezzjonijiet. Il-Parti Ewropea tqies li dan l-impenn hu fundamentali u li għandu jkun suġġet ta' deċiżjoni formali.-  Fir-rigward tal- preparazzjoni u l-progress tal-elezzjonijiet , il-parti tal-Ginea speċifikat dawn il-miżuri li ġejjin sabiex tiżgura li jkunu liberi u trasparenti :-  Ir-responsabbiltà sħiħa tal-organizzazzjoni u l-ġestjoni tal-elezzjonijiet ingħatat lill- Kummissjoni Elettorali Nazzjonali Indipendenti (CENI) , mid-Digriet Presidenzjali Nru 015 tas-CNDD tal-4 ta' Jannar 2009.-  Il-Ginea bi ħsiebha titlob osservazzjoni elettorali internazzjonali u timpenja ruħha wkoll biex tsitieden is-soċjetà ċivili tal-Ginea biex tipparteċipa għall-osservazzjoni tal-elezzjonijiet.-  Ittieħdu miżuri biex ikun żgurat aċċess ġust lill-midja għall-kandidati għall-elezzjonijiet.-  L- Awla Kostituzzjonali tal-Qorti Suprema ser terġa' tkun stabbilita biex tamministra t-tilwim elettorali u biex tippubblika r-riżultati tal-elezzjonijiet.-  Fir-rigward tal- finanzjament tal-elezzjonijiet , baġit dettaljat għal kull attività ser ikun ippreżentat għall-eżaminazzjoni lill-Grupp Internazzjonali ta' Kuntatt għall-Ginea (ICG-G).Drittijiet tal-Bniedem, Stat tad-Dritt, governanzaL-Unjoni Ewropea nnutat l-isforzi għaddejjin bħalissa mill-Gvern tal-Ginea biex jiġġieled kontra t-traffikar tad-drogi, l-impunità u l-korruzzjoni, kif ukoll l-impenn tiegħu li jwettaq verifiki sabiex jistabbilizza l-finanzi pubbliċi. F'dan il-kuntest, l-Unjoni Ewropea tagħti importanza speċjali lill-impenji meħuda mill-parti tal-Ginea sabiex ikunu rispettati l-prinċipji tal- Istat tad-dritt , id- drittijiet tal-bniedem u l- governanza tajba , b'mod speċjali :Il-konferma li mhux qed jinżammu priġunieri politiċi.-  L-istabbiliment mill-ġdid tal- Awla Ġudizzjarja tal-Qorti Suprema sabiex isservi bħala l-ogħla entità ġudizzjarja tal-pajjiż.-  Ir-rispett tad-drittijiet tal-persuni miżmuma għal reati ta' dritt komuni, b'mod speċjali d-dritt għal avukat mill-arrest u għal proċess ġust mill-entità ġudizzjarja kompetenti-  Ir-rispett tal-prinċipju tal-ugwaljanza quddiem il-liġi.-  Ħlas lura lit-Teżor tal-fondi rkuprati fil-qafas tal-verifiki sabiex dawn ikunu jistgħu jiddaħħlu fil-baġit nazzjonali.-  It-tkomplija tax-xogħlijiet tal-Kummissjoni ta' Inkjesta dwar l-avvenimenti traġiċi ta' Ġunju 2006 u ta' Jannar u Frar 2007 malli jkun stabbilit il-Gvern elett ġdid.Il-parti Ewropea stmat li l-impenji meħuda mill-parti tal-Ginea kienu ġeneralment inkoraġġanti. Barra minn hekk kien deċiż li jkunu mwaqqfa dawn il- miżuri xierqa li ġejjin, taħt l-Artikolu 96(2)(c), tal-Ftehim ta' Cotonou, maħsuba għat-tkomplija progressiva tal-kooperazzjoni sabiex takkumpanja t-tranżizzjoni :1. L-Unjoni Ewropa ser tkompli tiffinanzja azzjonijiet umanitarji u ta' emerġenza, b'appoġġ dirett lill-popolazzjonijiet, b'appoġġ għat-tranżizzjoni politika u għas-soluzzjoni tal-kriżi. F'dan il-qafas, wieħed għandu jinnota li jista' jkun provdut appoġġ ġdid għall-preparazzjoni tal-elezzjonijiet leġiżlattivi u presidenzjali, b'mod speċjali permezz tal- mobilizzazzjoni tal-envelopp B tal-10 EDF u, jekk jiġi riċevut invit fi żmien dovut min-naħa tal-awtoritajiet tal-Ginea, permezz ta' stabbiliment ta' osservazzjoni elettorali . Il-Kummissjoni Ewropea ser tkompli wkoll tiffinanzja l-kuntratti ta' eżekuzzjoni għadejjin bħalissa għall-azzjonijiet għajr dawk imsemmija hawn fuq.2. Il-miżuri ta' prekawzjoni, meħuda għall-programmi u proġetti għaddejjin bħalissa taħt id-9 EDF u l-EDFs preċedenti b'esklużjoni tal-proġetti ta' rijabilitazzjoni ta' bini pubbliċi u ta' appoġġ għad-deċentralizzazzjoni, ser jitneħħew hekk kif ikun stabbilit b'mod effettiv il-Kunsill Nazzjonali ta' Tranżizzjoni, li l-mandat, l-attribuzzjonijiet u l-kompożizzjoni tiegħu kienu stabbiliti b'mod reċiproku mill-partijiet interessati tat-tranżizzjoni tal-Ginea.3. Il-miżuri ta' prekawzjoni, meħuda għall-programmi u proġetti li għaddejjin bħalissa taħt id-9 EDF u l-EDFs preċedenti ser ikunu totalment imneħħija malli jkun ppubblikat r-reġistru elettorali u d-digriet li jistabbilixxi d-dati tal-elezzjoniiet u tal-ftuħ uffiċjali tal-kampanja elettorali.4. Is-segwitu tal-programm tal-IMF u t-tkomplija tal-proċess tal-ħelsien mid-dejn taħt il- Pajjiżi Foqra bi Djun Kbar (HIPC) tista' tkun akkumpanjata minn kontribuzzjoni ta' madwar 8 M€ mill-Unjoni Ewropea għall-ħlas tal-arretrati dovuti lill-Bank Ewropew għall-Investiment (BEI) fuq is-self li ġej mir-riżorsi tal-EDF permezz tal-envelopp B tal-10 EDF. Dan l-appoġġ jista' jkun mobilizzat wara l-għeluq uffiċjali tal-applikazzjoni għan-nominazzjoni għall-elezzjoni presidenzjali, u l-konferma ta' nuqqas ta' parteċipazzjoni tal-President u tal-membri tas-CNDD kif ukoll tal-Prim Ministru tal-gvern ta' tranżizzjoni.5. Id- Dokument ta' Strateġija ta' Kooperazzjoni u l-Programm Indikattiv Nazzjonali (CSP/PIN) għall-Ginea, ta' ammont indikattiv ta' EUR 237 miljun, ser ikun aġġornat, nnegozjat mill-ġdid u ffirmat wara li jkunu seħħu l-elezzjonijiet leġiżlattivi u presidenzjali u wara l-istabbiliment effettiv tal-eletti tal-Assemblea Nazzjonali. Evalwazzjoni intermedja tal-10 EDF, li l-konklużjonijiet tagħha huma previsti għall-2010, ser tanalizza l-prestazzjoni tal-implimentazzjoni u tista' tikkonkludi l-evalwazzjoni mill-ġdid tal-envelopp mogħti lill-Ginea.Sabiex ikun żgurat segwitu tajjeb tal-azzjonijiet ta' kooperazzjoni, il-Kummissjoni Ewropea tirriserva fejn ikun meħtieġ, id-dritt li terġa tieħu, kollha jew parzjalment, id-dmirijiet tal-Uffiċjali Nazzjonali li jawtorizza tal-EDF.Fil-qafas tal-proċedura taħt l-Artikolu 96 tal-Ftehim ta' Cotonou, l-Unjoni Ewropea ser tibqa' tissorvelja mill-viċin is-sitwazzjoni fil-Ginea waqt perjodu ta' ta' 24 xahar. Waqt dan il-perjodu, ser jinżamm djalogu rinfurzat fil-qafas tal-Artikolu 8 tal-Ftehim ta' Cotonou mal-Gvern tal-Ginea maħsub biex jakkumpanja l-proċess ta' tranżizzjoni u ser jitweqqu evalwazzjonijiet regolari li jassoċċjaw il-Presidenza tal-Unjoni Ewropea u l-Kummissjoni Ewropea. L-ewwel missjoni ta' sorveljanza ser isseħħ fi żmien ta' mhux iktar minn sitt xhur.L-Unjoni Ewropea tirriserva d-dritt li temenda l-"miżuri xierqa" deskritti hawn qabel fid-dawl tal-progress tal-implimentazzjoni tal-impenji, b'mod partikolari dawk deskritti fis-sezzjoni "Drittijiet tal-bniedem, stat ta' dritt, governanza".Iż-żewġ partijiet jimpenjaw ruħhom biex isegwu djalogu politiku regolari, fil-qafas tal-Artikolu 8 tal-Ftehim ta' Cotonou, mal-Gvern elett ġdid, dwar ir-riformi fil-qasam tal-gvernanza politika, ġudizzjarja u ekonomika kif ukoll riformi tas-settur tas-sigurtà.Dejjem tiegħek,Anness : Skeda tal-impenjiImpenji tal-imsieħba: |Parti tal-Ginea | Parti Ewropea |0. Is-sitwazzjoni preżenti. | 0. Tkomplija tal-finanzjament tal-kuntratti li għaddejjin bħalissa, kif ukoll tal-azzjonijiet umanitarji u ta' emerġenza, b'appoġġ dirett lill-popolazzjonijiet, b'appoġġ għat-tranżizzjoni politika u għas-soluzzjoni tal-kriżi. Attribuzzjoni possibbli ta' appoġġ ġdid għall-preparazzjoni tal-elezzjonijiet leġiżlattivi u presidenzjali, b'mod speċjali permezz tal-mobilizzazzjoni tal-envelopp B tal-10 EDF u, jekk jiġi riċevut invit fi żmien dovut min-naħa tal-awtoritajiet tal-Ginea, permezz ta' stabbiliment ta' osservazzjoni elettorali. L-attribuzzjoni tal-finanzjamenti fuq il-proġetti reġjonali li jkopru l-Ginea ser tkun soġġetta għal eżami każ b'każ. Il-miżuri ta' prekawzjoni għall-bqija tal-kooperazzjoni taħt id-9 EDF u tal-EDFs preċedenti ser jibqgħu fis-seħħ. |1. Stabbiliment ta' Kunsill Nazzjonali ta' Tranżizzjoni, li l-mandat, l-attribuzzjonijiet u l-kompożizzjoni tiegħu kienu stabbiliti b'mod reċiproku mill-partijiet interessati tat-tranżizzjoni tal-Ginea. | 1. Tneħħija tal-miżuri ta' prekawzjoni meħuda għall-programmi u proġetti li għaddejjin bħalissa taħt id-9 EDF u l-EDFs preċedenti b'esklużjoni ta' proġetti ta' rijabilitazzjoni ta' bini pubbliċi u ta' appoġġ għad-deċentralizzazzjoni. |2. Pubblikazzjoni tar-reġistru elettorali u tad-digriet li jistabbilixxi d-dati tal-elezzjonijiet u tal-ftuħ uffiċjali tal-kampanja elettorali. | 2. Tneħħija tal-miżuri ta' prekawzjoni kollha relatati mad-9 EDF u mal-EDFs preċedenti. |3. Għeluq tal-applikazzjonijiet għan-nominazzjonijiet għall-elezzjonijiet presidenzjali (li jikkonferma n-nuqqas ta' parteċipazzjoni tal-President u tal-membri tas-CNDD kif ukoll tal-Prim Ministru tal-Gvern ta' tranżizzjoni) | 3. Ħlas tal-arretrati dovuti lill-Bei fuq is-self li ġej mir-riżorsi tal-EDF billi jkun mobilizzat l-envelopp B tal-10 EDF, bil-kundizzjoni li jkun segwit il-programm tal-FMI u li jitkompla l-proċess tal-ħelsien mid-dejn taħt il-Pajjiżi Foqra bi Djun Kbar (HIPC). |4. It-twettiq tal-elezzjonijiet leġiżlattivi u presidenzjali, liberi u trasparenti, u l-istabbiliment effettiva tal-eletti. | 4. Firma tal-10 EDF CSP/PIN aġġornat u nnegozjat mill-ġdid. |[1] ĠU L 317, 15.12.2000, p.3.[2] ĠU L 287, 28.10.2005, p.4.[3] ĠU L 317 15.12.2000, p.376, emendat mill-ĠU L 247 09.09.2006, p.48